উত্তৰ প্ৰদেশৰ কনৌজৰ এখন বিবাহ অনুষ্ঠানৰ পৰা উভতি অহাৰ পথত ধৰ্ষণৰ চিকাৰ হ'ল এগৰাকী মহিলা। নিজৰ ভাগিনৰ বিৰুদ্ধে উঠিছে ধৰ্ষণ কৰাৰ অভিযোগ। আনকি অভিযুক্ত যুৱকজনৰ বন্ধুৱেও মহিলাগৰাকীক শাৰীৰিক ভাবে অপদস্থ কৰাৰ অভিযোগ উত্থাপিত হৈছে।
ঘটনাটো পোহৰলৈ অহাৰ পিছতে সৰ্বত্ৰ তীব্ৰ প্ৰতিক্ৰিয়াৰ সৃষ্টি হৈছে। খবৰ লাভ কৰিয়েই ঘটনাস্থলীত উপস্থিত হৈছে আৰক্ষী। ইন্দিৰাগড় থানা এলেকাৰ এখন গাঁৱত বাস কৰা মহিলা ১৫ ডিচেম্বৰৰ দিনা এখন বিবাহ অনুষ্ঠানত ভাগ ল'বলৈ চহৰলৈ গৈছিল।
নিৰ্যাতিতা মহিলাগৰাকীয়ে জনাই যে, ভাগিন জিতু বৰ্মাই তেওঁৰ ওপৰত বহুদিনৰ পৰাই বেয়া দৃষ্টি দিছিল। সেই ভাগিনেই মহিলাগৰাকীক বিবাহ অনুষ্ঠানৰ পৰা জোৰকৈ আঁতৰাই নি এটা নিৰ্জন ঠাইলৈ লৈ যায়।
ঘটনাৰ সন্দৰ্ভত স্থানীয় আৰক্ষী চকীৰ ইনচাৰ্জ বিকাশ ৰায়ে জনাই যে, ইতিমধ্যে আৰম্ভ হৈছে তদন্ত প্ৰক্ৰিয়া। অভিযুক্তক বিচাৰি তীব্ৰতৰ কৰা হৈছে অভিযান।
